open-index/open-wikipedia-markdown huggingface dataset:
Botte di Natale

***Botte di Natale*** (títol orichinal en italiano, en aragonés ***Cuba de Nadal***, estrenada en Aragón con o títol en castellano de ***Y en Nochebuena... ¡se armó el belén!***, en aragonés ***Y en a Nueit de Nadal... s'armó lo betlem!***) ye una cinta de cine de western ("spaghetti western") comico estrenada l'anyo 1994, dirichida por Terence Hill seguntes un guión orichinal de Jess Hill, con una banda sonora orichinal de Pino Donaggio, una producción cinematografica de Giuseppe Pedersoli y Matthias Wendlandt ta la productora cinematografica Rialto Film, y un elenco d'actors d'o cual en fan parte, entre d'atros, Terence Hill, Bud Spencer, Boots Southerland, Ruth Buzzi, Jonathan Tucker, Neil Summers, Anne Kasprik, Eva Hassmann, Ron Carey, Fritz Sperberg, Radha Delamarter, John David Garfield, Paul Ukena, Tom Eiden, Bo Gray, Ottaviano Dell'Acqua, Forrie J. Smith, Steven G. Tyler, Massimiliano Ubaldi, Paloma von Broadley, Samantha Waidler, Kevin Barker, Brian Barker, Charlie Barker, Pilar O'Connell, Sarah Waidler, Lauren Myers, Natasha Goslow, Patrick Myers, Jess Hill, Geoffrey Martin, Lou Baker, Michael Huddleston, Adam Taylor y Sommer Betsworth.

Travis ye un pistolero que recibe una carta de su mai Maw a on li demana que leve a su chirmano Moses y a la suya familia a una reunión nadalenca y lis entregue un tresoro desconoixiu que diz haber recibiu en herencio de su pai. Moses ye un cazador de recompensas que ye feito un gorgollo porque su chirmano liberó uns caballos que heba robau, asinas que Travis prepara un plan ta conseguir que accepte marchar con él, conseguindo-lo cuan Moses l'aduya a fer fuera a un grupo de farutes que acosaban a una muller, Bridget. Cuan preban d'arrestar a Stone, un delincuent que quiere asaltar o banco, los trafucan con os delincuents y mesmo Moses ye condenau a muerte, salvando-se porque lo suyo peso impide que l'aforquen. Junior, o fillo de Moses, lo busca ta dar-li un caballo, pero lo muerde una *[[Crotalus atrox]]* y son Bridget y su chirmana qui lo salvan con un antidoto contra lo vereno. Finalment, toz marchan enta la cena d'a Nueit de Nadal, encara que continan estando perseguius por o "sheriff".

A cinta s'ambienta en bel puesto indeterminau d'Estaus Unius en bel momento igualment indeterminau, y las suyas escenas se filmoron en Abiquiú, Cochiti, Santa Fe y atros puestos de Nuevo Mexico, en Los Angeles (California) y en Nueva York (Nueva York).

## Elenco

## Se veiga tamién
* Cine en 1994.
* Cintas de 1994.

## Referencias

## Vinclos externos
*  ''Botte di Natale'' en Internet Movie Database.
*  ''Botte di Natale'' en Rotten Tomatoes.
The Silver Brumby (cinta)

:*Iste articlo ye sobre una cinta australiana d'aventuras dramaticas de l'anyo 1993; ta atros usos, se veiga *'The Silver Brumby***.


***The Silver Brumby*** (títol orichinal en [[Idioma anglés|anglés]], en [[Idioma aragonés|aragonés]] ***O caballo salvache archentau***, estrenada en [[Aragón]] con o títol en [[Idioma castellano|castellano]] de ***La leyenda de Silver Brumby***, en aragonés ***A leyenda de Silver Brumby**') ye una cinta de cine d'aventuras dramaticas de cine australiano estrenada l'anyo 1993, dirichida por John Tatoulis seguntes un guión adaptau por Jon Stephens y Elyne Mitchell (basau en *[[Silver Brumby]]*, una serie de novelas d'ista zaguera), con una banda sonora orichinal de Tassos Ioannides, una dirección de fotografía de Mark Gilfedder y una producción cinematografica de Colin South ta las productoras Film Victoria y Film Finance Corporation Australia. Conta con un elenco d'actors d'o cual en fan parte, entre d'atros, Caroline Goodall, Amiel Daemion, Russell Crowe, Johnny Raaen, Buddy Tyson, Graeme Fullgrabe, Gary Amos, Murray Chesson, John Coles, Danny Cook, Peter Faithfull, Richard Faithfull, Cody Harris, Ken Mitchell y Charles Harris.

Una mai li conta a su filla una leyenda sobre un caballo salvache (clamaus "brumby" en anglés australiano) que ye un gran líder d'ixos animals y que de contino ha de fuyir d'os hombres que deseyan capturar-lo. O caballo ye lo fillo de Bel Bel, una yegua salvache, y lo clama Thowra, en a honor d'os fuertes vientos que bufan en naixer o potro. Lo suyo pai ye Yarraman, o líder d'a manada, que ye de contino baixo lo periglo d'estar capturada por os hombres. De feito, un hombre en concreto, malas que veye a Thowra, s'obsesiona con capturar-lo, y l'animal pareixe provocar-lo.

A cinta s'ambienta en os anyos 1950 en Victoria (Australia) y las suyas escenas se filmoron en Dinner Plain, Omeo y atros puestos de Victoria.

Ye una cinta que ha recibiu bels premios y nominacions, encara que garra d'éls no fa parte d'os prencipas u mas conoixius premios d'o panorama internacional cinematografico.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos

*  ''The Silver Brumby'' en Internet Movie Database.
Experiment in Terror

***Experiment in Terror*** (títol orichinal en anglés, en aragonés ***Experimento de terror***, estrenada en Aragón con o títol en castellano de ***Chantaje contra una mujer***, en aragonés ***Chantache contra una muller***) ye una cinta de cine negro de cine estausunidense estrenada l'anyo 1962, dirichida por Blake Edwards seguntes un guión adaptau por Mildred Gordon y Gordon Gordon (basau en a suya propia novela *[[Operation Terror]]*, publicada en 1961), con una banda sonora orichinal de Henry Mancini, una dirección de fotografía de Philip H. Lathrop y una producción cinematografica de Blake Edwards ta la productora cinematografica Geoffrey-Kate Productions. Conta con un elenco d'o cual en fan parte Glenn Ford, Lee Remick, Stefanie Powers, Ross Martin, Roy Poole, Ned Glass, Anita Loo, Patricia Huston, Gilbert Green, Clifton James, Al Avalon, William Bryant, Dick Crockett, James Lanphier, Warren Hsieh, Sidney Miller, Clarence Lung, Frederic Downs, Sherry O'Neil, Mari Lynn, Harvey Evans y William Sharon, entre d'atros actors.

Kelly Sherwood treballa como caixera en un banco en San Francisco (California) y vive con su chirmana adolescent Toby. Bel día l'asalta en a suya casa un asasino sadico, Garland "Red" Lynch, qui la menaza con fer-lis mal a ella y mesmo a su chirmana si no roba en o suyo banco 100.000 dólars, enamplando la menaza tamién si decide comunicar tot ixo a la Policía. Malas que marcha, Kelly truca a la Policía, pero immediatament apareixe l'asasino, decindo-le que ya l'asperaba y que ixa ye la zaguer ocasión en que li accepta una error. Qui ha recibiu a trucada ye l'achent John Ripley, d'o Federal Bureau of Investigation, que decide investigar y contactar discretament con l'autora d'a trucada. Ripley recibe tamién a visita d'una misteriosa muller que li diz que una amiga suya puet estar involucrada en bel delicto grieu, pero antis de que se decida a charrar ubiertament, Lynch l'asasina. Continando con a investigación, finalment Lynch localiza qui ye l'asasino, y la sola pista ye Lisa Soong, a suya novia, a qui aduya en pagando las facturas d'a estancia d'o suyo fillo en l'hespital. A muller se niega a colaborar, pero a traviés d'o nino Ripley consigue informacions ta continar abanzando la investigación. Pero finalment plega lo momento en que Lynch ordena a Kelly que cometa lo robo.

A cinta s'ambienta en a suya epoca actual (1962) en San Francisco (California) y las suyas escenas se filmoron en Fairfax y San Francisco (California).

*Experiment in Terror* fue nominada a lo Premio Globo d'Oro a lo Millor Actor Segundario en 1963 mientres a 20<sup>ena</sup> edición d'os Premios Globos d'Oro.

## Elenco

## Se veiga tamién
* Cine en 1962.
* Cintas de 1962.

## Referencias

## Vinclos externos

*  ''Experiment in Terror'' en Internet Movie Database.
*  ''Experiment in Terror'' en TCM Movie Database.
Una ragione per vivere e una per morire

***Una ragione per vivere e una per morire*** (títol orichinal en italiano, en aragonés ***Una razón ta vivir y una ta morir***, estrenada en Aragón con o suyo títol traduciu enta lo castellano como ***Una razón para vivir y una para morir***) ye una cinta de cine de western (un "spaghetti western") dramatico coproducida por o cine italiano, lo cine espanyol, o cine francés y lo cine alemán estrenada en 1972, dirichida por Tonino Valerii seguntes un guión adaptau por Ernesto Gastaldi, Tonino Valerii y Rafael Azcona (basau en una historia d'os dos primeros), con una banda sonora orichinal de Riz Ortolani, una dirección de fotografía d'Alejandro Ulloa, una producción cinematografica d'Alfonso Sansone, Henryk Chrosicki y José Frade ta las productoras Sancrosiap, Terza Film, Atlantida Films y Corona, y un elenco d'o cual en fan parte, entre d'atros, os actors James Coburn, Bud Spencer, Telly Savalas, Fabrizio Moresco, Reinhard Kolldehoff, José Suárez, Georges Géret, Ugo Fangareggi, Guy Mairesse, Benito Stefanelli, Adolfo Lastretti, Joe Pollini, Ángel Álvarez, Francisco Sanz, Sharin Sher y David Landau.

En 1862, mientres a Guerra Civil d'os Estaus Unius, o coronel Pembroke, de l'exercito estausunidense, ha entregau un fuerte de gran importancia estratechica a l'exercito d'os Estaus Confederaus d'America sin luitar, quedando deshonrau y presonero. Consigue fugar-se, pero lo fan preso uns soldaus federals que creyen que ye un ladrón, chunto con Eli, que sí que yera saquiando. Toz dos son condenaus a muerte, pero Pembroke convence a lo coronel que manda a las tropas de que li permita reclutar a un grupo de condenaus a muerte que iban a executar ixe día ta con éls reconquerir o fuerte. Encara que denguno d'éls no ye entusiasmau, finalment toz éls partecipan en l'asalto en saber que en realidat lo que Pembroke busca en o fuerte ye un cargamento d'oro. Pero lo cierto ye que Pembroke no lis ha dito la verdat, como Eli descubre cuan ya son en bel meyo d'a recuperación d'o fuerte dende lo suyo interior, porque si Pembroke heba cediu o fuerte sin luitar yera porque lo comandant confederau Ward li heba feito chantache menazando-lo con matar a su fillo y amás, cuan Pembroke heba entregau u fuerte, heba asasinau a lo fillo.

A cinta s'ambienta en 1862 en Nuevo Mexico y las suyas escenas se filmoron en Almería, Gérgal, Rodalquilar y Tabernas (provincia d'Almería, Andalucía), amás d'en os Fort Bravo Cinema Studios tamién en Almería.

## Elenco

## Se veiga tamién
* Cine en 1972.
* Cintas de 1972.

## Referencias

## Vinclos externos
*  ''Una ragione per vivere e una per morire'' en Internet Movie Database.
*  ''Una ragione per vivere e una per morire'' en TCM Movie Database.
Avenging Angel (cinta de 2007)

:*Iste articlo ye sobre un telefilm estausunidense de cine de western de l'anyo 2007; ta atros usos, se veiga *'Avenging Angel***.


***Avenging Angel*** (títol orichinal en [[Idioma anglés|anglés]], en [[Idioma aragonés|aragonés]] ***Ánchel vengador***, estrenada en [[Aragón]] con o suyo títol traduciu enta lo [[Idioma castellano|castellano]] como ***El ángel vengador**') ye una cinta (un telefilm) de cine de western dramatico de cine estausunidense estrenada en 2007 dirichida por David S. Cass Sr. seguntes un guión orichinal de William Sims Myers, con una banda sonora orichinal de Joe Kraemer, una dirección de fotografía de Maximo Munzi, una producción cinematografica de Randy Pope y Lincoln Lageson ta las productoras Alpine Meiden, Larry Levinson Productions y RHI Entertainment, y un elenco d'actors formau por Kevin Sorbo, Nick Chinlund, Cynthia Watros, Richard Lee Jackson, Wings Hauser, Joey King, Brad Carter y Jim Haynie.

O coronel Cusack domina una redolada, a on estafa a agricultors vendendo-lis terrenos ta dimpués o fer-lis escrituras dimpués d'haber-lis cobrau a venda y aventando-los dimpués d'o territorio. Cuan un grupo se niega a marchar, fa que los suyos pistoleros los asasinen, menos una familia que busca refuchio en a ilesia d'o lugar. Cuan plegan enta la ilesia los pistoleros, la chent d'o lugar fuye d'a ilesia, deixando solos a los colonos y a la muller y la filla d'o pedricadero. Cuan iste s'encara con os pistoleros, el golpeyan y creman a ilesia con as personas que yeran en o suyo interior, incluyius a muller y la filla d'o pedricadero. Iste antes de casar-se con su muller heba estau un pistolero experto, pero su muller li ha inculcau que no ha de buscar venganza, asinas que simplament marcha d'o lugar, encara que s'adedica a eixercer como cazador de recompensas. Tiempo dimpués, mata a uns chirmans buscaus por a chusticia y descubre que qui ha de pagar-li la recompensa ye un "sheriff" vendiu a lo coronel y que iste ye fendo con un atro grupo de colonos lo mesmo que heba feito con l'anterior. Como lo sheriff corrupto el considera un pistolero bien experto, proposa a lo coronel que el contracte, y iste li diz que faga marchar a los colonos. A la vegada, lo pedricadero-pistolero s'ahuespa en casa de Maggie, una muller con una filla que no ye masiau bien vista por a chent d'o lugar. O pedricadero-pistolero prebande convencer a los colonos de que la suya vida ye en periglo, pero istos no li fan caso, en saber que treballa ta lo coronel.

A cinta s'ambienta en bel momento indeterminau  d'a segunda metat d'o sieglo XIX en bel puesto tamién indeterminau d'Estaus Unius, y las suyas escenas se filmoron en Agua Dulce y Santa Clarita (California).

## Elenco

## Se veiga tamién
* Cine en 2007.
* Cintas de 2007.

## Referencias

## Vinclos externos
*  ''Avenging Angel'' en Internet Movie Database.
La collina degli stivali

***La collina degli stivali*** (títol orichinal en italiano, en aragonés ***O puyuelo d'as botas***, estrenada en Aragón con o suyo títol traduciu enta lo castellano como ***La colina de las botas***) ye una cinta de cine de western (un "spaghetti western") de cine italiano estrenada l'anyo 1969, dirichida por Giuseppe Colizzi seguntes un guión adaptau por él mesmo (basau en una historia tamién d'él mesmo), con una banda sonora orichinal de Carlo Rustichelli, una dirección de fotografía de Marcello Masciocchi y una producción cinematografica de Giuseppe Colizzi y Enzo D'Ambrosio ta las productoras San Marco y Crono Cinematografica. Fan parte de l'elenco d'actors d'a cinta, entre d'atros, Terence Hill, Bud Spencer, Woody Strode, George Eastman, Eduardo Ciannelli, Glauco Onorato, Alberto Dell'Acqua, Nazzareno Zamperla, Victor Buono y Lionel Stander. ye la zaguer cinta d'una trilochía, formada por *[[Dio perdona... io no!]]* (1967, Giuseppe Colizzi) y *[[I quattro dell'Ave Maria]]* (1968, Giuseppe Colizzi).

Un grupo de bandius persigue de nueiz a Cat, logrando ferir.lo un d'éls, Finch. Consigue fuyir, amagando-se en un carro de Mamy en un circo ambulant. Cuan os pistoleros que el persiguen matan deliberadament a un chimnasta negro, Thomas, un antigo pistolero reconvertiu en trapecista, aduya a Finch a recuperar-se y toz dos marchan fendo par ta buscar venganza. Troban a Hutch y Babydoll, o suyo aduyant sordomudo, y en primeras Hutch no quiere aduyar a Cat, pero cambia d'ideya en conoixer que un amigo común, Sharp, lis ha deixau una mena d'oro y que Finch, un delincuent a qui Hutch heba conseguiu que condenasen a treballos forzaus, ye expropiando con farutes as concesions meneras, motivo por o cual ixos farutes perseguiban a Cat. Cuan plegan enta lo lugarón a on son as menas, troban que Honey Fisher, o chefe de Finch, ye qui se ye apropiando d'as concesions meneras. O grupo de cuatre amigos, aduyaus por bels meneros, decide comunicar a situación a lo chuez Boone, cosa que pueden fer gracias a un nano artista de circo. A la zaguera, plega la batalla final.

A cinta s'ambienta en bel momento indeterminau d'o sieglo XIX en bel puesto igualment indeterminau d'Estaus Unius, y las suyas escenas se filmoron en Almería y Tabernas (Andalucía) y en os Fort Bravo Cinema Studios tamién en Tabernas, y los Dino De Laurentiis Cinematografica Studios y los Elios Film en Roma en Italia.

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos

*  ''La collina degli stivali'' en Internet Movie Database.
Françoise Mbango Etone

**Françoise Mbango Etone** naixida de Yaoundé, Camerún, lo 14 d'abril de 1976 ye una atleta camerunesa especializada en triple brinco que se proclamó dos vegadas campeona olimpica d'esta preba en os Chuegos d'Atenas 2004 y en os de Pekín 2008. En esta zaguera cita batió amás lo récord olimpico con 15,39 m, que ye la tercera millor marca mundial de toz los tiempos, per dezaga d'os 15,50 m de Inessa Kravets y los 15,67 m de Yulimar Rojas.

## Competicions internacionals



## Referencias

## Vinclos externos
 [Biografía esportiva seguntes [World Athletics].]
Buckskin (cinta)

:*Iste articlo ye sobre un western estausunidense de 1968; ta atros usos, se veiga *'Buckskin***.


***Buckskin*** (títol orichinal en [[Idioma anglés|anglés]], en [[Idioma aragones|aragonés]] ***Ant***, estrenada en [[Aragón]] con o títol en [[Idioma castellano|castellano]] de ***Piel de ante***, en aragonés ***Piel d'ant**') ye una cinta de cine estausunidense de cine de western estrenada l'anyo 1968, dirichida por Michael D. Moore seguntes un guión orichinal de Michael Fisher, con una banda sonora orichinal de Jimmie Haskell, una dirección de fotografía de W. Wallace Kelley y una producción cinematografica d'A.C. Lyles ta la suya productora cinematografica A.C. Lyles Productions. Conta con un elenco d'actors d'o cual en fan parte, entre d'atros, Barry Sullivan, Joan Caulfield, Wendell Corey, Lon Chaney Jr., John Russell, Barbara Hale, Barton MacLane, Bill Williams, Richard Arlen, Leo Gordon, Jean-Michel Michenaud, George Chandler, Aki Aleong, Michael Larrain, Craig Littler, James X. Mitchell, Emile Meyer, Robert Riordan, Le Roy Johnson y Manuela Thiess.

A Chaddock l'han nombrau comisario en un territorio que ye controlau ferriament por un chugador corrupto, y se troba con que denguno d'os habitants d'o lugar gosa aduyar-lo, en estar toz atemorizaus. Tanimientres, Chaddock decide luitar contra lo chugador. Ha plegau en a ciudat con su fillo chicot, que ye fillo d'a suya muller india ya falleixida, y busca una mayestra ta su fillo, pero li dicen que l'antiga mayestra d'a escuela ye agora corista en o "saloon" d'o chugador.

A cinta s'ambienta en bel momento indeterminau d'o sieglo XIX en bel puesto igualment indeterminau de l'ueste d'Estaus Unius, y las suyas escenas se filmoron en Agua Dulce (California), amás d'en os Paramount Studios en Los Angeles, tamién en California.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Buckskin'' en Internet Movie Database.
Krull (cinta)

:*Iste articlo ye sobre una cinta britanica d'aventuras de ciencia-ficción estrenada en 1983; ta atros usos, se veiga *'Krull***.


***Krull**' (títol orichinal, estrenada en Aragón con ixe mesmo títol) ye una cinta de cine d'aventuras de ciencia-ficción coproducida por o cine britanico y lo cine estausunidense estrenada l'anyo 1983, dirichida por Peter Yates seguntes un guión orichinal de Stanford Sherman, con una banda sonora orichinal de James Horner, una dirección de fotografía de Peter Suschitzky, una producción cinematografica de Ron Silverman ta las productoras Columbia Pictures y Barclays Mercantile Industrial Finance Ltd. y un elenco formau por Ken Marshall, Lysette Anthony, Freddie Jones, Alun Armstrong, David Battley, Bernard Bresslaw, Liam Neeson, Dicken Ashworth, Todd Carty, Robbie Coltrane, John Welsh, Graham McGrath, Tony Church, Bernard Archard, Belinda Mayne, Clare McIntyre y Francesca Annis, entre d'atros actors.

Seguntes una profecía, un rei y una reina gubernarán en ixe mundo, y lo suyo fillo dezaga d'éls gubernará tot l'universo. En o planeta Krull ha plegau a Bestia con o suyo exercito de cazadors, que trescruzan a galaxia con una nau espacial con forma de montanya clamada "Fortaleza Negra". O prencipe Colwyn y la princesa Lyssa deciden casar-se ta que los suyos dos exercitos unius redoten a los invasors, pero los cazadors atacan antes d'a voda, ferindo a Colwyn y secuestrando a Lyssa. L'anciano Ynyr cura a lo prencipe feriu y li diz que puet redotar a la Bestia fendo servir l'Espasa, un arma machica lanzadiza en forma d'estrela con cinco puntas. Una vegada recuperau, y dimpués de conseguir l'Espasa, marcha en busca d'a Fortaleza Negra, pero lo problema ye que cada amaneixer a Fortaleza se teletransporta enta una nueva ubicación. En a suya busca se li adhibe lo mago Ergo y un grupo de nueu ladrons y guerreros: Torquil, Kegan, Rhun, Oswyn, Bardolph, Menno, Darro, Nennog y Quain. O grupo prencipia la busca d'a Fortaleza, con constants dificultaz y ataques de los ninviaus de la Bestia.

As escenas d'a cinta se filmoron en Belluno y Cortina d'Ampezzo (provincia de Belluno) y L'Aquila (provincia de L'Aquila) en Italia, en Wexham (Buckinghamshire) en o Reino Uniu y en a isla de Lanzarote (provincia de Las Palmas) en Espanya, amás d'en os Pinewood Studios tamién situaus en Buckinghamshire.

*Krull* ye una cinta que ha recibiu bels premios y nominacions, encara que garra d'éls no fa parte d'os premios mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1983.
* Cintas de 1983.

## Referencias

## Vinclos externos
*  ''Krull'' en Internet Movie Database.
*  ''Krull'' en Box Office Mojo.
Coming 2 America

***Coming 2 America*** (títol orichinal en anglés, en aragonés ***Venir 2 America***, estrenada en Aragón con o títol en castellano d***'El rey de Zamunda***, en aragonés ***O rei de Zamunda***) ye una cinta de cine estausunidense de cine de comedia romantica estrenada l'anyo 2021, dirichida por Craig Brewer seguntes un guión adaptau por Barry W. Blaustein, David Sheffield y Kenya Barris (basau en una historia de Barry W. Blaustein, David Sheffield y Justin Kanew con personaches creyaus por Eddie Murphy), con una banda sonora orichinal de Jermaine Stegall, una dirección de fotografía de Joe Williams, una producción cinematografica de Kevin Misher y Eddie Murphy ta las productoras Paramount Pictures, New Republic Pictures, Eddie Murphy Productions y Misher Films y un elenco d'actors d'o cual en fan parte, entre d'atros, Eddie Murphy, Arsenio Hall, Jermaine Fowler, Leslie Jones, Tracy Morgan, KiKi Layne, Shari Headley, Teyana Taylor, Nomzamo Mbatha, Wesley Snipes y James Earl Jones.

Fa 30 anyos d'a voda entre lo prencipe Akeem de Zamunda y l'estausunidense Lisa McDowell y toz dos viven en Zamunda con sus tres fillas. Jaffe Joffer, o pai d'Akeem y rei de Zamunda, li diz que lo país hese amenistau un hereu varón ta evitar as menazas d'o cheneral Izzi, lo dictador d'o país vecino, Nexdoria. A sola solución pareixe estar a voda entra la filla mayor d'Akeem y lo fillo d'o dictador, un personache bien abortolau, pero lo rei explica a Akeem que en o suyo primer viache enta Nueva York fa 30 anyos tenió una relación con una muller d'a cual él no remera muito porque yera drogau, pero que tenió como consecuencia que naixese un fillo borde. Akeem marcha enta Nueva York ta levar-lo a él y a su mai enta Zamunda, pero lo problema ye que ni l'apariencia ni lo comportamiento d'o choven no son masiau prencipescos. Tanimientres, o choven s'enamora d'a peluquera reyal y ista li fa cambiar muitas cosas, dica lo punto que decide tornar enta Nueva York y casar-se-ie con a mesacha. Akeem ha de decidir qué ha de fer, y finalment remera cuál yera lo suyo propio deseyo fa 30 anyadas.

A cinta s'ambienta en a suya epoca actual (2021) en Nueva York (Nueva York) en Estaus Unius y en un país ficticio d'Africa, Zamunda. As suyas escenas se filmoron en Atlanta (Cheorchia), amás d'en os Tyler Perry Studios tamién en Atlanta.

Ye una cinta que ha recibiu cuantos premios y ominacions, en destacando una nominación e lo Premio Oscar a lo Millor Maquillache y Peluquería en 2022 mientres a 94<sup>ena</sup> edición d'os Premios Oscar.

## Elenco

## Se veiga tamién
* Cine en 2021.
* Cintas de 2021.

## Referencias

## Vinclos externos
*  ''Coming 2 America'' en Internet Movie Database.
Gremlins 2: The New Batch

***Gremlins 2: The New Batch*** (títol orichinal en anglés, en aragonés ***Gremlins 2: a nueva cheneración***, estrenada en Aragón con o suyo títol traduciu enta lo castellano como ***Gremlins 2: La nueca generación***) ye una cinta de cine de comedia de terror de cine estausunidense estrenada l'anyo 1990, dirichida por Joe Dante seguntes un guión orichinal de Charles S. Haas (basau en os personaches creyaus por Chris Columbus), con una banda sonora orichinal de Jerry Goldsmith, una dirección de fotografía de John Hora y una producción cinematografica de Michael Finnell ta la productora cinematografica Amblin Entertainment. Fan parte de l'elenco d'actors d'a cinta, entre d'atros, Zach Galligan, Phoebe Cates, John Glover, Robert Prosky, Robert Picardo, Christopher Lee, Haviland Morris, Dick Miller, Jackie Joseph, Gedde Watanabe, Keye Luke, Kathleen Freeman, Don Stanton, Dan Stanton, Jason Presson, Belinda Balaski, John Capodice, Paul Bartel, Kenneth Tobey, Julia Sweeney, Charles S. Haas, Leonard Maltin y Hulk Hogan.

A cinta contina bels anyos dimpués con a historia contada en *[[Gremlins]]* (1984, Joe Dante): en morir o sinyor Wing, o suyo "mogwai" Gizmo ye capturau por cientificos d'un laboratorio d'incheniería chenetica que se troba en un grataciels extremadament abanzau dende lo punto d'anvista tecnolochico, propiedat de Daniel Clamp, un excentrico multimillonario. O doctor Cushing Catheter ye fendo prebas con Gizmo, pero casualment el veye Billy Peltzer, o suyo antigo propietario cuan yera nino, y lo rescata con l'aduya de su novia Kate Beringer. Toz dos treballan en l'edificio, Billy en una atra aria d'os laboratorios y Kate en a recepción, y aproveitan los suyos treballos ta levar a Gizmo enta la suya casa. Tanimientres, poco antes de poder levar-se a Gizmo, un accident ha feito que sobre lo "mogwai" cayese augua y ixo ha feito naixer a un gran numero de nuevos "mogwai", que en quedar solos en l'edificio aproveitan ta minchar dimpués d'as 12 d'a nueit ta asinas transformar-se en gremlins. Billy ha de luitar contra lo gran numero de gremlins que se troban en l'edificio asperando la nueit ta marchar y ixeminar-se por a ciudat de Nueva York, y conta con l'aduya de Kate y una mica de Daniel Clamp, amás de Murray Futterman, qui se troba de visita en a ciudat y conoix os gremlins en estar habitant de Kingston Falls, a on se i heban escaiciu os feitos narraus en *[[Gremlins]]*.

A cinta s'ambienta en a suya epoca actual (1990) en a ciudat de Nueva York (Nueva York), y las suyas escenas se filmoron en ixa mesma ciudat, en Los Angeles (California).y en os Warner Brothers Burbank Studios en Burbank, tamién en California

*Gremlins 2: The New Batch* ha recibiu bellas nominacions a bels premios, pero garra d'ellas no correspon a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1990.
* Cintas de 1990.

## Referencias

## Vinclos externos
*  ''Gremlins 2: The New Batch'' en Internet Movie Database.
*  ''Gremlins 2: The New Batch'' en TCM Movie Database.
Top Dog (cinta de 1995)

:*Iste ye un articlo sobre una cinta estausunidense de comedia d'acción policiaca; ta atros usos, se veiga *'Top Dog***.


***Top Dog*** (títol orichinal, en [[Idioma aragonés|aragonés]] ***Caballudo*** u ***Can superior***, estrenada en [[Aragón]] con o títol mixto en anglés y [[Idioma castellano|castellano]] de ***Top Dog, el perro sargento***, en aragonés ***Top Dog, o can sarchento**') ye una cinta de cine estausunidense de cine de comedia d'acción policiaca estrenada l'anyo 1995, dirichida por Aaron Norris seguntes un guión adaptau por Ron Swanson (basau en una historia d'Aaron Norris y Tim Grayem), con una banda sonora orichinal de George S. Clinton, una dirección de fotografía de João Fernandes, una producción cinematografica d'Andy Howard ta la productora cinematografica Tanglewood Entertainment Group y un elenco formau por Chuck Norris, Michele Lamar Richards, Erik von Detten, Carmine Caridi, Clyde Kusatsu, Kai Wulff, Peter Savard Moore, Timothy Bottoms, Francesco Quinn, Herta Ware, John Kerry, Hank Baumert, Linda Castro, John Sistrunk, Bob Bastanchury y Eileen Bowman, entre d'atros actors.

Un grupo de supremacistas blancos ha destruyiu un grupo d'apartamentos habitaus en a suya mayor part por miembros de minorías etnicas. Qui investiga lo caso ye lo veterano sarchento de policía Lou Swanson, chunto con o suyo can policía Reno. Descubren que los explosivos que s'han feito servir son d'orichen militar y troban un barco cargau d'armas. Lis disparan y lo policía muere, pero Reno sobrevive. Ken Callahan, o capitán d'a Policía, deixa a lo cudiau d'o caso a Jake Wilder, y a iste no li cuaca tener que treballar con Reno, encara que iste ha demostrau as suyas capacidaz. Os ultradreitistas preban de dentrar armas dende Mexico y fan cara a la United States Border Patrol. A la vegada, Jake y Reno son obchecto d'un ataque en casa de Jack, que fracasa. Casualment descubren un complot ta asasinar a lo Papa y a cuantos bispes en un acto d'a Coalición por a Unidat Racial a on i son convidaus, y que l'atentau el fará una alianza de grupos ultradreitistas, incluyindo-ie lo Ku Klux Klan, Aryan Nations y lo Movimiento d'a Creativifat y que planeyan fer servir ixe ataque ta galvanizar a los ultradreitistas de tot o mundo. Jake y Reno consiguen trobar a on se troban os neonazis, pero Jake ye capturau y nomás puet liberar-se que cuan Reno mincha as cuerdas que l'apedan. Pero cuan puet avisar, l'ataque ya ye amán de producir-se.

A cinta s'ambienta en a suya epoca actual (1995) en San Diego (California) , y las suyas escenas se filmoron en ixa mesma ciudat.

## Elenco

## Se veiga tamién
* Cine en 1995.
* Cintas de 1995.

## Referencias

## Vinclos externos
*  ''Top Dog'' en Internet Movie Database.
*  ''Top Dog'' en Box Office Mojo.
*  ''Top Dog'' en Rotten Tomatoes.
Gun for a Coward

***Gun for a Coward*** (títol orichinal en anglés, en aragonés ***Pistola ta un escagarruciau***, estrenada en Aragón con o suyo títol traduciu enta lo castellano como ***Una pistola para un cobarde***) ye una cinta de cine estausunidense de cine de western dramatico estrenada l'anyo 1956, dirichida por Abner Biberman seguntes un guión orichinal de Robert Wright Campbell, con una banda sonora orichinal d'Irving Gertz, Henry Russell y Frank Skinner, una direción de fotografía de George Robinson, una producción cinematografica de William Alland ta la productora cinematografica Universal International Pictures y un elenco formau por Fred MacMurray, Jeffrey Hunter, Janice Rule, Chill Wills, Dean Stockwell, Josephine Hutchinson, Betty Lynn, Iron Eyes Cody, Robert Hoy, Jane Howard, Marjorie Stapp, John Larch, Paul Birch, Bob Steele y Frances Morris, entre d'atros actors.

Will Keough vive en o suyo rancho con su mai, Hannah, y sus chirmanos mas chóvens Bless y Hade. O suyo pai morió cuan lo mordió un crotalo y dende alabez Hannah s'adedica a protecher excesivament a Bless, mesmo ridiculizando-lo debant d'os treballadors d' rancho por ixo, prebando de modelar-lo enta una persona bien culta y educada. Hannah deseya marchar enta Saint Louis (Missouri) con Bless, pero finalment iste refusa y en morir poco dimpués su mai, se siente culpable. Will s'ha dedicau ixe tiempo a grandir o rancho, y a la vegada quiere casar-se con Audrey, a suya vecina, encara que posterga de contino lo momento de proposar-lo-li. Pero a la vegada, Audrey de qui s'ha enamorau ye de Bless. En un treslau de vacumen, os vaqueros creyen que Bless ye un escagarruciau y li foten pla, a la vegada que lo chirmano mas choven, Hade, prencipia a tener comportamientos imprudents, lo contrario que Bless. Ixa tensión entre los chirmanos esclata cuan uns chenebriceros atacan o vacumen, porque un d'éls ye un hombre con qui Bless no heba queriu tener un duelo y porque en l'ataque muere, por a suya mesma imprudencia, Hade, y toz creyen que Bless l'hena albandonau.

A cinta s'ambienta en Missouri en bel momento indeterminau d'o sieglo XIX; y las suyas escenas se filmoron en Agua Dulce y Santa Clarita (California), amás d'en os Universal Studios en Universal City, tamién en California.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''Gun for a Coward'' en Internet Movie Database.
*  ''Gun for a Coward'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/77087/enwp *Gun for a Coward''] en TCM Movie Database.
Victoria de Durango

**Victoria de Durango**, u nomás **Durango**, ye una ciutat d'o estau de Durango, en Mexico, estando la suya capital. A suya población yera de 658.786 habitants en 2020.

## Referencias
León (Guanajuato)

**León**, u **León de Los Aldama**, ye una ciutat d'o estau de Guanajuato, en Mexico. A suya población yera de 1.579.803 habitants en 2020.

## Referencias
Morelia

**Morelia** ye una ciutat d'o estau de Michoacán de Ocampo, en Mexico, estando la suya capital. A suya población yera de 797.773 habitants en 2021.

Dende 1545 dica 1828 se deciba **Valladolid**.

## Referencias
Victor J. Glover

**Victor Jerome Glover**, naixiu de Pomona (California, Estaus Unius) o 30 d'abril de 1976, ye un militar y astronauta estausunidense. Glover estió triau como part d'a tripulación d'o vuelo Artemis 2, que tiene previsto sobrevolar a Luna en 2026. 

## Misions

## Referencias

## Vinclos externos
Jeremy Hansen

**Jeremy Roger Hansen**, naixiu de London (Ontario, Canadá) lo 27 de chinero de 1976, ye un militar y astronauta canadiense. Hansen estió triau como part d'a tripulación d'o vuelo Artemis 2, que tiene previsto sobrevolar a Luna en 2026. 

## Referencias

## Vinclos externos
Artemis 2

**Artemis 2** ye la segunda misión d'o programa espacial Artemis d'os Estaus Unius. O lanzamiento ye programau pa lo 5 de febrero de 2026.

A misión de 10 días levará enta la Luna a los astronautas d'a NASA Reid Wiseman, Victor J. Glover y Christina Koch, de conchunta con Jeremy Hansen de l'Achencia Espacial Canadiense, en una trayeutoria de tornada libre arredol d'a Luna ta la Tierra.

## Referencias

## Vinclos externos
Cancún

**Cancún** ye una ciutat d'o estau de Quintana Roo, en Mexico. A suya población yera de 722.800 habitants en 2014.

## Referencias
Jesse James (cinta de 1939)

:*Iste articlo ye sobre un western estausunidense estrenau en 1939; ta atros usos, se veiga *'Jesse James (desambigación)***.


***Jesse James*** (títol orichinal, estrenada en [[Aragón]] con o títol en [[Idioma castellano|castellano]] de ***Tierra de audaces***, en [[Idioma aragonés|aragonés]] ***Tierra d'audaces**') ye una cinta de cine estausunidense de cine de western biografico dramatico estrenada l'anyo 1939, dirichida por Henry King seguntes un guión orichinal de Nunnally Johnson, con una banda sonora orichinal de Louis Silvers, una producció cinematografica de Darryl F. Zanuck ta la productora 20th Century Fox y un elenco d'actors formau por Tyrone Power, Henry Fonda, Nancy Kelly, Randolph Scott, Henry Hull, Slim Summerville, J. Edward Bromberg, Brian Donlevy, John Carradine, Donald Meek, John Russell, Jane Darwell, Charles Tannen, Claire Du Brey, Willard Robertson, Harold Goodwin, Ernest Whitman, Eddy Waller, Paul Burns, Spencer Charters, Arthur Aylesworth, Charles Middleton, Charles Halton, George Chandler, Harry Tyler, Virginia Brissac, Ed Le Saint, John Elliott, Erville Alderson, George Breakston y Lon Chaney Jr., entre d'atros.

Barshee, un representant d'o ferrocarril, obliga a los agricultors a vender as suyas tierras a pres masiau baixos. Cuan plega enta la casa de Jesse James, iste li diz que la propietaria ye su mai, a sinyora Samuels. Cuen preba d'obligar-la a vender, i plega l'atro fillo, Frank James, qui luita con Barshee, a la vegada que Jesse li dispara en a man en defensa propia. Cuan ordenan l'arresto d'os chirmans, A. Rufus Cobb, o tío de Zerelda (Zee) Cobb, la novia de Jesse, que diriche un periodico en Liberty (Missouri), lis aconsella de fuyir. Cuan dimpués Barshee mata a la mai de Jesse y Frank, Jesse lo mata ta vengar-se, estando dende a la vez perseguius por McCoy, o chefe d'o ferrocarril y lo suyo enemigo implacable. Jesse se casa con Zee y ista lo convence ta fer una entrega pactada, pero McCoy no cumple y Frank lo libera d'a garchola. Continan a suya vida delictiva, dica que Bob y Charlie Ford, miembros d'a banda, se plenteyan ganar a important recompensa que lo ferrocarril ufre por Jesse.

A cinta s'ambienta en os anyos 1870 y 1880 en Liberty (Missouri) y atros puestos d'Estaus Unius y las suyas escenas se filmoron en Noel, Pineville y atros puestos de Missouri y en Jamestown en California, amás d'en os Century Fox Studios en Los Angeles (tamién en California).

## Elenco

## Se veiga tamién
* Cine en 1939.
* Cintas de 1939.

## Referencias

## Vinclos externos

*  ''Jesse James'' en Internet Movie Database.
Striking Distance

***Striking Distance*** (títol orichinal en anglés, en aragonés ***Distancia d'ataque***, estrenada en Aragón con o títol de ***Persecución mortal***) ye una cinta de cine d'intriga d'acción policiaca de cine estausunidense estrenada l'anyo 1993, dirichida por Rowdy Herrington seguntes un guión orichinal de Rowdy Herrington y Marty Kaplan, con una banda sonora orichinal de Brad Fiedel, una dirección de fotografía de Mac Ahlberg y una producción cinematografica de Marty Kaplan y Arnon Milchan ta la productora cinematografica Arnon Milchan Productions. Fan parte de l'elenco d'actors d'a cinta Bruce Willis, Sarah Jessica Parker, Dennis Farina, Tom Sizemore, Brion James, Robert Pastorelli, Timothy Busfield, John Mahoney, Andre Braugher, Tom Atkins, Mike Hodge, Jodi Long, Roscoe Orman, Gareth Williams, Billy Hartung, Robert Gould y Timothy Butts, entre d'atros.

Thomas Hardy ye un detective de policía de Pittsburgh (Pennsilvania) que denuncia a lo suyo companyero (y primo) Jimmy Detillo,en fer uso excesivo de fuerza en as suyas actuacions policials. Poco dimpués, Thomas y su pai, Vincent, reciben una trucada sobre que s'ha localizau conducindo un auto a un asasino en serie (de qui se sospeita que ye policía) y cuan persiguen l'auto, toz dos autos chocan y cayen por un cinglo. Cuan Thomas despierta, li dicen que l'asasino ha fuyiu pero que antes ha matau a su pai. Poco dimpués se fa la detención de Douglas Kesser, qui dicen que ye ixe asasino en serie, y bien luego Jimmy salta a l'augua dende un puent, sin que se trobe su cuerpo. Dos anyos dimpués han relegau a Thomas a treballar en una patrulla de rescate fluvial en continar decindo que l'asasino en serie yera policía, y ixo l'ha conduciu a l'alcolismo. Cuan claman a lo suyo barco ta rescatar un cadavre, descubre que se trata d'una antiga novia suya, y bien luego prencipia a recebir trucadas en nombre de l'asasino en serie. Cuan diz publicament que iste ha tornau, se li oposa su tío, lo capitán Nick Detillo, qui afirma que se tracta d'un imitador. Thomas prencipia las investigacions, sin atro refirme (y no pas siempre) que la suya companyera en a patrulla fluvial, Jo Christman. Thomas y Jo se converten en amants, pero bien luego Thomas descubre que lo ye investigando lo departamento d'asuntos internos d'a Policía y que, amás, qui creye estar Jo Christman ye en realidat Emily Harper, una atra policía que investigaba a Thomas. Emily fa perchurio ta que Thomas quede libre, pero dimpués ye secuestrada, y Thomas marcha enta casa d'a familia Detillo, a on aspera trobar respuestas.

A cinta s'ambienta en a suya epova actual (1993) y dos anyos antes (1991) en Pittsburgh (Pennsilvania); y las suyas escenas se filmoron en Monessen, Monongahela y Pittsburgh (Pennsilvania) y Los Angeles (California)

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Striking Distance'' en Internet Movie Database.
Culiacán

**Culiacán**, oficialment **Culiacán Rosales**, ye una ciutat d'o estau de Sinaloa, en Mexico. A suya población yera de 808.416 habitants en 2020.

## Referencias
Vitória (Espírito Santo)

**Vitória** ye una ciudat de Brasil, capital d'o estau d'Espírito Santo. En 2010 a suya población yera de 327.801 habitants.

## Referencias
São Luís

**São Luís** ye una ciudat de Brasil, capital d'o estau de Maranhão. En 2021 a suya población yera de 1.115.975 habitants.

## Referencias
The Love Punch

***The Love Punch*** (títol orichinal en anglés, en aragonés ***Golpe d'amor***, estrenada en Aragón con o títol en castellano de ***Un golpe brillante***, en aragonés ***Un golpe brilant***) ye una cinta de cine de comedia romantica coproducida por o cine britanico, lo cine estausunidense y lo cine francés estrenada l'anyo 2013, dirichida por Joel Hopkins seguntes un guión orichinal d'él mesmo, con una banda sonora orichinal de Jean-Michel Bernard, una dirección de fotografía de Jérôme Alméras y una producción cinematografica de Jean-Charles Levy, Clément Miserez, Tim Perell y Nicola Usborne ta las productoras Process Media, Love Punch y SND Films. Fan parte de l'elenco d'a cinta, entre d'atros actors, Emma Thompson, Pierce Brosnan, Celia Imrie, Timothy Spall, Louise Bourgoin, Laurent Lafitte, Marisa Berenson, Olivier Chantreau, Ellen Thomas, Tuppence Middleton, Jack Wilkinson, Adam Byron, John Ramm, Eleanor Matsuura, Linda Hardy, Sabine Crossen, Julie Ordon, Tom Morton y Catriona MacColl.

Richard Jones ye esvurciau d'a suya muller, Kate, con qui tien dos fillos, Sophie y Matt. Toz éls viven prou bien, por o plan de pensions y las accions d'a empresa a on i Richard treballaba antes d'a suya chubilación. Sindembargo, la companyía l'ha mercau Vincent, un francés corrupto, y ha feito desapareixer o plan de pensions y, de feito, todas as inversions d'a familia y d'os suyos amigos mas amanaus en as accions d'a empresa. Encara que viven deseparaus, Richard convence a Kate ta marchar chuntos enta París ta charrar con Vincent ta que lis torne los suyos diners. Pero encara que iste no lis fa caso y los fa fuera, Kate ha visto un valuroso diamant que Vincent regalará a su novia Manon en a voda que han de fer en breu, y en Kate naixe la ideya de robar ixa choya. Ta ixo, marchan enta lo sud de Francia, a on se i fará la ceremonia, y claman a los suyos amigos Jerry y Penelope ta que los aduyen, fendo-se pasar por dos parellas de texans convidaus a la fiesta. Pero cuan Kate conoix a Manon, descubre que ista no ye masiau intresada en casar-se con Vincent y que tien muitos dandalos sobre la personalidat de su novio.

A cinta s'ambienta en a suya epoca actual (2013) en Canas (Alpes Maritimos) y París en Francia, y en Londres en o Reino Uniu. As suyas escenas se filmoron en Londres en o Reino Uniu, Magny-le-Hongre (Sena y Marne), Coye-la-Forêt (Oise), Antíbol y Canas (Alpes Maritimos) y París en Francia, amás d'en os Studios de Bry en Bry-sur-Marne (Val d'o Marne) tamién en territorio francés.

Ye una cinta que ha recibiu bella nominación a bel premio, encara que no a garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2013.
* Cintas de 2013.

## Referencias

## Vinclos externos
*  ''The Love Punch'' en Internet Movie Database.
*  ''The Love Punch'' en Rotten Tomatoes.
Xalapa-Enríquez

**Xalapa-Enríquez** ye una ciutat d'o estau de Veracruz, en Mexico, estando la suya capital.

A suya población yera de 443.063 habitants en 2020.

## Referencias

## Vinclos externos
Bride Hard

***Bride Hard*** (títol orichinal en anglés, en aragonés ***Novia dura***, estrenada en Aragón con o títol en castellano de ***Boda letal***, en aragonés ***Voda letal***) ye una cinta de cine de comedia d'acción coproducida por o cine estausunidense y lo cine chipriota estrenada l'anyo 2025, dirichida por Simon West seguntes un guión adaptau por Shaina Steinberg (basau en una historia de CeCe Pleasants Adams y Shaina Steinberg), con una banda sonora orichinal de Ryan Shore, una dirección de fotografía d'Alan Caudillo, una producción cinematografica de Max Osswald, Jason Ross Jallet, Joel David Moore, Colleen Camp y Cassian Elwes ta las productoras Balcony 9 Productions, Bride Hard Films y Copper Island y un elenco d'actors d'o cual en fan parte, entre d'atros, Rebel Wilson, Anna Camp, Stephen Dorff, Justin Hartley, Anna Chlumsky, Da'Vine Joy Randolph, Sherry Cola, Gigi Zumbado, Michael O'Neill, Sam Huntington, Colleen Camp, Craig Anton y Jeff Chase.

Sam organiza una despedida de soltera ta la suya amiga de toda la vida, Betsy, en París. Denguno no sabe que en realidat ye una achent secreta que ha organizau lo viache ta recuperar una arma biolochica. En desapareixer d'a fiesta, Betsy, bien empifada, dedide que la suya dama d'honor sía Virginia, la chirmana de su novio. Con tot y con ixo, Sam acude a la ceremonia d'a voda, que se celebra en una isla privada en Savannah (Cheorchia), propiedat d'a familia de Ryan Caldwell, o novio. Sam, que ye fuera d'as damas d'honor, prencipia a coquetiar con Chris, o padrino, y ixo no li cuaca a Virginia. Antis de prencipiar a ceremonia, Sam preba de recomposar a suya relación con Betsy, pero ista li dice que s'han distanciau como amigas. De rapiconte apareixe un grupo de mercenarios liderau por Kurt, que secuestra a tot o grupo. O suyo obchectivo ye apoderar-se d'una gran cantidat d'oro propiedat d'os Caldwell que se troba custodiau en un avovedau amagau de l'edificio que s'ubre a traviés d'os aniellos de voda. Amás, Chris resulta estar o fillo d'un antigp socio d'os Caldwell condenau por robar-lis diners, que creye que en l'avovedau trobará documentos ta prebar a inocencia de su pai, y por ixo ye complice de l'ataque. O problema ye que en primeras Sam ha escapau y escomencipia a eiiminar un por un a los asaltants y, d'atra man, que Betsy consigue fuyir tamién levando con ella un d'os aniellos, imprescindible ta poder ubrir l'avovedau.

A cinta s'ambienta en a suya epoca actual (2025) en París en Francia y Savannah (Cheorchia) en Estaus Unius, y las suyas escenas se filmoron en Savannah (Cheorchia).

## Elenco

## Se veiga tamién
* Cine en 2025.
* Cintas de 2025.

## Referencias

## Vinclos externos
*  ''Bride Hard'' en Internet Movie Database.
Cine en 2025

O **cine en 2025** amuestra una relación d'escaicimientos notables, premios y festivals relacionaus con o mundo d'o cine en l'anyo 2025.

## Cintas con mas recaudo mundial
Relación de cintas con mas recaudo de taquilla a livel mundial en l'anyo 2025:

## Estrenos de cintas
Relación d'estrenos de cintas en l'anyo 2025:

### Marzo

### Chunio

### Setiembre

### Octubre

## Premios cinematograficos

## Naixencias y defuncions
### Naixencias

### Defuncions

## Se veiga tamién
* Cintas de 2025.

## Referencias

## Vinclos externos
Chudería de Monzón

A **chudería de Monzón** ye un antigo barrio d'a ciudat de Monzón. Se trobaba situada en o casco antigo, baixo o castiello de Monzón, y estió una d'as mas importants comunidaz chudievas d'a Corona d'Aragón.

## Descripción
A prencipal carrera y eixe vertebrador d'a chudería de Monzón yera l'actual *carrera d'Arriba*. Teneba una amplaria de siet codos, lo que permitiba que dos animals cargaus con fardos i podesen trescruzar-se. A muga oriental d'o barrio la marcaban as carreras *Cantarero* y *Huertos*. I heba una dentrada enta a *plaza de Santa María* y unatra enta a *carrera del Obispo*. Pa salvar o deslivel entre a carrera Mayor d'a ciudat y a chudería i heba carreras transversals con pronunciadas costeras u escaleretas pa puyar-ie como o dito "calliço de las escaleretas". Asinas os chudeoconversos emplegaban a sobén a exprisión "puyar" cuan feban referencia a las suyas vesitas a la chudería. D'istas carreras encara se conserva beluna como a de *la Cárcel*, *la Cuesta* u a de *Berenguer de Peralta*, que posiblement se trobarían zarradas con puertas.

A sinoga se trobaba en a dita ta par d'alavez "platea de la sinoga", una chicota placeta chunto a la parroquia de Santa María.

## Historia
Os orichens d'a comunidat chuedieva en Monzón se troban en a segunda metat d'o sieglo XII y dende 1289 tenió influyencia en atros lugars menors como Albalat de Cinca, Alcoleya de Cinca, Pomar de Cinca,  Estadilla u La Granadella.

Entre os anyos 1397 y 1451 a población d'a chudería de Monzón pasa de 87 a 147 fuegos, ye decir puya un 70%, debiu prencipalment a la inmigración provenient d'atras chuderías como as de Balbastro, Alcanyiz, Fraga u Tamarit. En o momento de mayor grandaria teneba entre 600 y 650 habitants.

## Bibliografía
*  *Guía de las juderías de Aragón. Un apasionante recorrido por el Aragón judío*. Miguel Ángel Motis Dolader. Guías Turísticas Prames. ISBN 978-84-8321-357-5

## Referencias

## Vinclos externos

*  La judería de Monzón. Sfarad
*  Un diamante en bruto que transita en el olvido. Alegría de Monzón y Cinca Medio.
*  Barrio judío de Monzón. Blog Impreso en piedra.